### Resumé

Bygningen, der huser ReMida ved daginstitutionen [adresse], står til nedrivning i forbindelse med et nødvendigt vedligeholdelses- og nedrivningsprojekt ved institutionen Jelling. ReMida-bygningen huser ReMida, der er et videnscenter og værksted med genbrugsmaterialer. Holger Kristensen har nu tilbudt at give et tilskud på 1 mio. kr. til bevarelse af bygningen mod en medfinansiering fra kommunen på omtrent det samme beløb.

### Sagsfremstilling

ReMida er en del af daginstitutionen [adresse], der ligger i Jelling. Centret har eksisteret i over 20 år og baserer sig på [adresse]. Det består konkret af et depot og værksted med genbrugsmaterialer, der anvendes til bæredygtige og kreative projekter med børn.

Udover [adresse], der dagligt benytter ReMida til pædagogisk arbejde, møder og en støtteklub, har ReMida årligt ca. 70 materialeafhentninger eller værkstedsbesøg fra dagplejere, daginstitutioner og skoler samt asylcentret og [adresse]. [adresse] introducerer alle studerende til ReMida Jelling ca. otte dage om året. De studerende bruger også værkstedet i projekter og praktikker ca. en gang om ugen.

Der er i ReMida afsat 11 medarbejdertimer pr. uge, der går til at holde materialesamlingen ved lige og til pædagogisk formidling og understøttelse.

ReMida holder til i en ældre ladebygning. Bygningen er en del af en tidligere gårdbygning, der har dannet udgangspunkt for opførelsen af daginstitutionen i 1990'erne. I forbindelse med en nødvendig og ret presserende renovering af taget i daginstitutionsdelen er det konstateret, at der er nødvendigt at nedrive nogle ældre bygninger, der ikke har været en del af den egentlige daginstitutionsdrift. Da bygningerne hænger sammen har forvaltningen i samråd med Kommunale Ejendomme besluttet, at det ikke var økonomisk ansvarligt at bevare ReMida-bygningen, hvorfor den også skal nedrives.

I forlængelse af beslutningen om nedrivning har Holger Kristensen udtrykt positiv interesse for at yde tilskud til bevarelse af ReMida-bygningen. Fonden har i forlængelse af en ansøgning således givet tilsagn om medfinansiering af en renovering på 1 mio. kr. fra fonden. Forudsætningen er, at Vejle Kommune sikrer at projektet gennemføres og tilkendegiver en ambition om at driften af ReMida fortsættes.

Som grundlag for ansøgningen har forvaltningen samarbejdet med [adresse] om et budget, som er angivet til 2,152 mio. kr. Heri er indregnet, at Vejle Kommune skal betale fondsmoms, hvilket medfører, at der skal fratrækkes 17,5 % af beløbet, når det oversættes til anlægsøkonomi. Efterfølgende har forvaltningen været i dialog med Kommunale Ejendomme, der har vurderet, at det ikke er muligt at finde yderligere besparelser ift. det fremsendte budget. For at gennemføre projektet resterer der herefter 1,006 mio. kr. Fonden har administrativt tilkendegivet, at en gennemførsel af projektet under disse betingelser er tilfredsstillende for fonden ift. bevillingen.

Da projektet er under tidspres for gennemførsel snarest, vurderer forvaltningen ikke, at det er realistisk at opnå yderligere fondsfinansiering, hvorfor det må forudsættes ikke at være i spil. En bevarelse af ReMida-bygningen forudsætter derfor en medfinansiering fra kommunens side. Såfremt dette skal ske vil forvaltningen foreslå, at finansieringen findes i dagtilbuds centrale vedligeholdelsesmidler. En sådan prioritering vil medføre udsættelse af andre vedligeholdelsesprojekter - hvilke er endnu ikke specificeret.

Forvaltningen har som sagt tidligere vurderet, at en bevarelse af Remida-bygningen ikke stod mål med en fuld finansiering af projektet. Kommunale Ejendomme vurderer fortsat, at det rent bygningsmæssigt er tvivlsomt, om projektet er hensigtsmæssigt. Bevarelse af bygningen vil dog have den fordel, at ReMida-centret fortsat kan have en tæt fysisk tilknytning til [adresse]. Herudover vil en bevarelse af bygningen medfører, at gårdmiljøet i [adresse] bedre kan bevares trods nedrivning af et andet længe.

Alternativet til bevarelse af bygningen er at forsøge at flytte ReMida til en anden bygning - mest oplagt i Jelling, hvis der kan findes en egnet placering. I så fald må man forudsætte at tilsagnet om fondsstøtte bortfalder.

### Historik

#### Børne- og Ungedirektøren indstiller, den 25. april 2024, punkt 42:

at udvalget tager stilling til om Remida-bygningen skal renoveres med støtte fra Boris Christoffersen, og

at udvalget i givet fald beslutter, at udgiften på de manglende 950.000 kr. finansieres af vedligeholdelsesmidlerne på dagtilbudsområdet.

####

#### Beslutning fra Børne- og Familieudvalget, den 25. april 2024, punkt 42:

Børne- og Familieudvalget ønsker at gennemføre projektet, idet udvalget anmoder Økonomiudvalget om finansiering.

#### Administrativ tilføjelse:

Der er på Børne & Familieudvalgets møde den 25/4-2024 besluttet, at udvalget ønsker at gennemføreprojektet, idet udvalget anmoder Økonomiudvalget om finansiering. I den oprindelige sag er indstillingen, at der mangler 950.000 kr. i finansiering. Dette er ikke korrekt, hvilket også fremgår i sagsfremstillingen. Det korrekte beløb 1.006.000 kr., hvilket fremgår i nedenstående bevillingsskemaer.

![ændret bevillingsskema](data:image/png;base64...)
**Opsummering af de bevillingsmæssige konsekvenser**
Sagen medfører, at der gives anlægsbevilling og afsættes rådighedsbeløb på 2,006 mio. kr. i udgift og 1,000 mio. kr. i indtægt. Økonomiudvalget anmodes om at anvise restfinansiering på 1,006 mio. kr.

**Høring**
Centralt budget har ingen bemærkninger af bevillingsmæssig karakter.

#### Beslutning fra Økonomiudvalget, den 13. maj 2024, punkt 136:

”Anbefales. Finansieres via pulje til fondsmedfinansiering.

### Beslutning

Godkendt. Finansieres via puljen til fondsmedfinansiering.